આ ઉપરાંત બોરસદના ભાધરણીયામાં પણ નવરાત્રીના સમયે યુવક દ્વારા ગરબા જોવા મામલે પાટીદારો યુવકો સાથે બોલચાલ થતા, થયેલી મારપીટમાં તેણે તેના પ્રાણ ગુમાવ્યા હતા. ત્યારે તેના માતા-પિતાએ આ મામલે દોષીઓને ફાંસી અને જનમટીપની સજા થાય તેવી માંગણી કરી છે. આમ એક જ સપ્તાહની અંદર ગુજરાતના અલગ અલગ સ્થળે થયેલા દલિતો પરના હુમલા તે બતાવે છે કે ગુજરાતમાં હેટ ક્રાઇમ વધી ગયું છે. વધુમાં આ હુમલા બાદ દલિત નેતા જિજ્ઞેષ મેવાણી આ મામલે સરકાર સમક્ષ વિરોધ નોંધાવાની વાત કરી છે. ત્યારે ચૂંટણી પહેલા દલિતો પર થઇ રહેલા આ અન્યાય અનેક વસ્તુ તરફ ઇશારા કરે છે.